20.2.2023
SL
Uradni list Evropske unije
C 63/21
Če je odgovor na vprašanje 2(a) pritrdilen, ali dejstvo, da je cilj načrta dodeljevanje sredstev, pomeni, da ga je treba obravnavati kot proračunski načrt v smislu člena 3(8) Direktive?
3 Ali je treba člen 5 Direktive v povezavi s Prilogo 1 k navedeni direktivi razlagati tako, da kadar se na podlagi člena 3(1) Direktive zahteva okoljska presoja, je treba v zadevnem okoljskem poročilu, takoj ko so poleg prednostne možnosti opredeljene primerne druge možnosti, opraviti presojo prednostne možnosti in primernih drugih možnosti na primerljivi podlagi?
Če je odgovor na vprašanje 3(a) pritrdilen, ali je zahteva iz Direktive izpolnjena, če se primerne druge možnosti presojajo na primerljivi podlagi še preden je izbrana prednostna možnost in se pozneje presoja osnutek načrta ali programa ter se le glede prednostne možnosti opravi popolnejša strateška presoja vplivov na okolje?
(1)
Direktiva 2001/42/ES z dne 27. junija 2001 o presoji vplivov nekaterih načrtov in programov na okolje (UL 2001, L 197, str. 30).
Predlog za sprejetje predhodne odločbe, ki ga je vložilo Varhoven administrativen sad (Bolgarija) 29. novembra 2022 – Direktor na Direktsia „Obzhalvane i danachno-osiguritelna praktika“ – Sofia pri Tsentralno upravlenie na NAP/„Valentina Heights“ EOOD (Zadeva C-733/22) (2023/C 63/27) Jezik postopka: bolgarščina Predložitveno sodišče Varhoven administrativen sad
Stranki v postopku v glavni stvari Vlagatelj kasacijske pritožbe: Direktor na Direktsia „Obzhalvane i danachno-osiguritelna praktika“ – Sofia pri Tsentralno upravlenie na NAP Nasprotna stranka: „Valentina Heights“ EOOD
Vprašanji za predhodno odločanje 1 Ali je treba člen 98(2) Direktive Sveta 2006/112/ES (1) z dne 28. novembra 2006 o skupnem sistemu davka na dodano vrednost v povezavi s Prilogo III, točka 12, k tej direktivi razlagati tako, da se nižja stopnja davka na dodano vrednost, določena v tej določbi za nastanitev, ki jo ponujajo hoteli in podobni obrati, lahko uporabi, če ti obrati niso kategorizirani v skladu z nacionalno zakonodajo države članice, ki poda zahtevo?
2 Če je odgovor na to vprašanje nikalen, ali je treba člen 98(2) Direktive Sveta 2006/112/ES z dne 28. novembra 2006 o skupnem sistemu davka na dodano vrednost v povezavi s Prilogo III, točka 12, k tej direktivi razlagati tako, da dovoljuje selektivno uporabo nižje davčne stopnje za konkretne in posebne vidike določene kategorije storitev, če je nastanitev v hotelih in podobnih obratih mogoča le v nastanitvenih objektih, ki so kategorizirani v skladu z nacionalno zakonodajo države članice, ki poda zahtevo, ali za katere je bilo izdano začasno potrdilo o začetem postopku kategorizacije?
(1)
Direktiva Sveta 2006/112/ES z dne 28. novembra 2006 o skupnem sistemu davka na dodano vrednost (UL 2006, L 347, str. 1).